Adeele Jaago

Adeele Jaago (kuni 2019. aastani Adeele Sepp; sündinud 10. novembril 1989 Kuressaares) on eesti näitleja ja laulja. 

Haridus
Adeele Jaago on lõpetanud 2008. aastal Tõrva Gümnaasiumi ja õppinud aastatel 2008–2009 Tartu Ülikoolis semiootikat.Adeele Sepp Eesti Filmi Andmebaasis. Vaadatud 14.08.2025. 2013. aastal lõpetas ta Tartu Ülikooli Viljandi kultuuriakadeemia näitleja ja lavastaja erialal (9. lend) cum laude.Adeele Sepp Eesti Filmi Andmebaasis. Vaadatud 14.08.2025. 

Lauluõpinguid alustas ta Tõrva Laulustuudios Maie Kala ja Novella Hansoni juhendamisel. Teatrikoolis õppis muusikat Leelo Talviku ja Peeter Konovalovi käe all. 2022. aastast on ta õppinud laulmist WAF-i laulukoolis.Retrofotod! Juubilar Adeele Jaago näosaate etteastest: jään seda elu lõpuni meenutama TV3 koduleht. 10.11.2024.Jaan Rapp. Näitleja Adeele Jaago alustas õpinguid WAF-koolis Lõuna-Eesti Postimees, 11.03.2022.

Töö ja looming
Näitleja ja lavastajana
2013. aastast töötab ta Ugala teatris näitlejana.Adeele Sepp Eesti Filmi Andmebaasis. Vaadatud 14.08.2025. Ühtlasi töötas ta aastatel 2014–2016 Tartu Ülikooli Viljandi kultuuriakadeemias teatrikunsti eriala õppejõuna.Jaago, Adeele Eesti teatri biograafiline leksikon. Vaadatud 14.08.2025.

Aastatel 2013–2015 mängis ta telesarjas "Kättemaksukontor" Kirke Kleini. Ta on mänginud peaosa filmis "Tudengimuusikal" (2009) ja kõrvalosa mängufilmis "Võta või jäta" (2018).Adeele Sepp Eesti Filmi Andmebaasis. Vaadatud 14.08.2025.

2016. aasta sügishooajal võistles Adeele Sepp laulva näitlejana TV3 meelelahutussaates "Su nägu kõlab tuttavalt", kus saavutas kaheksa võistleja hulgas kolmanda koha.Retrofotod! Juubilar Adeele Jaago näosaate etteastest: jään seda elu lõpuni meenutama TV3 koduleht. 10.11.2024.

Lavastajana on ta lisaks paarile muule lavastusele toonud lavale ka enda kirjutatud teosed "Y-generatsioon" (2013) ja "Naiste tuum, meeste kuub" (2023, Kondase Keskuses).

Jaago on lugenud Eesti Pimedate Raamatukogu tarbeks sisse audioraamatuid.Adeele Jaago loetud audioraamatuid Eesti Pimedate Raamatukogu kodulehel. Vaadatud 14.08.2025. 

Ta oli üks Tartu kui 2024. aasta Euroopa kultuuripealinna saadikuid.Saadikud Tartu2024.ee. Vaadatud 14.08.2025.

Rolle lavastustes
 Nastasja Filippovna (Dostojevski ja Parksepa "Idioot", 2012, diplomilavastus Ugalas)
 Lisi (Elisabet) (Õnnepalu "Sajand", 2013)
 Tiina (Tammsaare ja Parksepa "Vanad ja noored", 2013)
 Maggie noorena (Morgani "Lovesong", 2014)
 Nastenka (Dostojevski ja Rei "Valged ööd", 2014)
 Barbara ja Hedwig (Fassbinderi "Hirm sööb hinge seest", 2014)
 Lotte (Pajusaare "Lotte Unenäomaailmas", 2015 Vanemuises)
 osaline (Christenseni "Moraal", 2016)
 Aggie Wheeler (Ludwigi "Mäng on alanud", 2016)
 Kuusiku Eevi (Tammsaare ja Lennuki "Kõrboja perenaine", 2016)
 Dorothy (Baumi ja Põldma "Võlur Oz", 2016)
 Mari (Tammsaare ja Lennuki "Vai-vai vaene Vargamäe ehk "Tõde ja õigus" lastele", 2017)
 Rebecca (Icke'i "Arst", 2022)
 Aoife (McMahoni "Tule õige koju", 2022)
 Eunice Hubbell (Williamsi "Tramm nimega Iha", 2023)
 proua Bennet / Fitzwilliam Darcy / Flo (McArthuri "Uhkus ja eelarvamus (justkui)", 2024)
 Triinu (Laura ja Priit Võigemasti "Uus tüdruk", 2025)
 lilleneiu (Kiluski "Kondas ja maasikasööjad", 2025)

Laulja ja kultuurikorraldajana
Adeele Sepp on osalenud 2007. aastal ETV noorte lauljate võistlusel "Kaks takti ette"ETV saade "Kaks takti ette" ERR Arhiiv, 28.10.2007. ning olnud ETV meelelahutussaates "Laululahing" (2009) Tõrva Laulustuudio neidudekoori solist, tema soleerimist võib kuulda ka "Laululahingu" paremate palade helipaatidel "Üks, mis seob" (Eesti Rahvusringhääling, 2009)."Üks, mis seob" (2 CD-d) E-kataloogis ESTER. Vaadatud 14.08.2024. 

Ta on eksperimentaalse kontsertlavastuse "Sounditoorium" (2017, Pärimusmuusika Aidas) idee autor, solist ja üks korraldajaid.ETV saade "Sounditoorium" ERR Arhiiv, 14.04.2017.Adeele Allstarz.ee, 17.02.2023.

Solistina on Adeele andnud Eesti eri paigus kammerlikke kontserte, kus laulab enda kirjutatud eestikeelseid laule ja loeb luulet.Retrofotod! Juubilar Adeele Jaago näosaate etteastest: jään seda elu lõpuni meenutama TV3 koduleht. 10.11.2024. Tema singel "Meredel meri" ilmus 2018. aastal, singel "Emani" 2020. aastalAdeele Jaago avaldas singli "Emani" ERR Eeter, 29.09.2020. ja esimene ingliskeelne singel "Grow" 2023. aastal.Adeele Jaagol ilmus uus singel "Grow" ERR Eeter, 17.02.2023.

Adeele Jaagol on oma saateansambel, mille esimene täispikk kontsert sai teoks 15. juulil 2018 Võrumaal Südamemuusika festivalil.Adeele Allstarz.ee, 17.02.2023.

Liikmesus
Ta on 2013. aastast Eesti Teatriliidu ja Näitlejate Liidu liige. Aastatel 2015–2023 oli ta ka Eesti Lavastajate ja Dramaturgide Liidu liige.Jaago, Adeele Eesti teatri biograafiline leksikon. Vaadatud 14.08.2025.

Tunnustus
 2014 – Kuldõun – Ugala teatri publikupreemia 

Isiklikku
Adeele Jaago oli aastatel 2019–2024 abielus muusik Jaan Jaagoga. Neil on 2018. aastal sündinud tütar ja 2020. aastal sündinud poeg.Mis juhtus? Adeele ja Jaan Jaago lahutasid abielu TV3 koduleht. 01.04.2024.

Viited

Välislingid
 Adeele Jaago Ugala teatri kodulehel
 Adeele Jaago Eesti Näitlejate Liidu kodulehel
 Adeele Sepp avalikustas uue bändiga esiksingli Lõuna-Eesti Postimees, 18. mai 2018

Kategooria:Ugala näitlejad
Kategooria:Eesti lavastajad
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1989